CELEX: 31990R3822
Language: el
Date: 1990-12-19 00:00:00
Title: Κανονισμός (ΕΟΚ) αριθ. 3822/90 της Επιτροπής της 19ης Δεκεμβρίου 1990 για μεταβατικά μέτρα όσον αφορά την εφαρμογή των κοινών ποιοτικών προδιαγραφών για ορισμένα οπωροκηπευτικά στην Πορτογαλία, έως το τέλος της περιόδου 1991/92

Avis juridique important

|

31990R3822

Κανονισμός (ΕΟΚ) αριθ. 3822/90 της Επιτροπής της 19ης Δεκεμβρίου 1990 για μεταβατικά μέτρα όσον αφορά την εφαρμογή των κοινών ποιοτικών προδιαγραφών για ορισμένα οπωροκηπευτικά στην Πορτογαλία, έως το τέλος της περιόδου 1991/92  

Επίσημη Εφημερίδα αριθ. L 366 της 29/12/1990 σ. 0046 - 0046

ΚΑΝΟΝΙΣΜΟΣ (ΕΟΚ) αριθ. 3822/90 ΤΗΣ  ΕΠΙΤΡΟΠΗΣ της 19ης Δεκεμβρίου 1990 για μεταβατικά μέτρα όσον αφορά την εφαρμογή των κοινών  ποιοτικών προδιαγραφών για ορισμένα οπωροκηπευτικά στην Πορτογαλία, έως το τέλος της περιόδου  1991/92 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 257,  Εκτιμώντας:  ότι η πράξη προσχώρησης της Ισπανίας και της Πορτογαλίας προβλέπει, στο άρθρο 257, ότι μπορούν να  θεσπιστούν μεταβατικά μέτρα για να διευκολούνουν το πέρασμα από το υπάρχον καθεστώς στην Πορτογαλία  σε εκείνο που προκύπτει από την εφαρμογή της κοινής οργανώσεως των αγορών, ιδίως εάν η εφαρμογή του  νέου καθεστώτος αντιμετωπίζει, για ορισμένα προϊόντα, αισθητές δυσκολίες στην Κοινότητα 7ότι οι  κοινές ποιοτικές προδιαγραφές που θεσπίστηκαν σε εφαρμογή του άρθρου 2 του κανονισμού (ΕΟΚ) αριθ.  1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των  οπωροκηπευτικών  (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90  (2), δεν  μπορούν, για ορισμένα προϊόντα, να εφαρμοστούν στην Πορτογαλία από την 1η Ιανουαρίου 1991, αρχή του  δευτέρου σταδίου της μεταβατικής περιόδου, με τρόπο ώστε να επιτευχθούν οι στόχοι και να  εξασφαλιστεί η καλή λειτουργία της κοινής οργανώσεως της αγοράς 7ότι τα μέτρα που προβλέπονται  στον παρόντα κανονισμό είναι σύμφωνα με τη γνώμη της Επιτροπής Διαχείρισης Νωπών Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Έως το τέλος της περιόδου εμπορίας  1991/92, τα προϊόντα που αναφέρονται στο παράρτημα και ανταποκρίνονται στα ποιοτικά χαρακτηριστικά  της κατηγορίας ΙΙΙ που έχουν συγκομισθεί στην Πορτογαλία δύνανται να διατεθούν στο εμπόριο σ'  αυτό  το κράτος μέλος. Άρθρο 2 Ο παρών κανονισμός αρχίζει να ισχύει την 1η Ιανουαρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε  κράτος μέλος.  Βρυξέλλες, 19 Δεκεμβρίου 1990. Για την Επιτροπή Ray MAC SHARRY Μέλος της Επιτροπής